Šiljati guan
Šiljati guan (lat. Penelope purpurascens) je vrsta ptice iz roda Penelope, porodice Cracidae, usko povezana s australazijskim kokošinama. Živi u nizinama od južnog Meksika i Yucatana sve do zapadnog Ekvadora i južne Venecuele na nadmorskim visinama do 1850 metara. Ugrožena je vrsta zbog krčenja šuma i lova.

Opis 
Arborealna je vrsta ptice, živi uglavnom u šumi na drveću. Živi u skupinama sastavljenim od uglavnom 6-12 jedinki. Hrani se voćem, sjemenkama i kukcima. Gnijezda od grančica gradi na drvećima ili panjevima okruženim lišćem. Ženka polaže dva ili tri velika jaja bijele boje i grube ljuske, te ih inkubira sama.

Dug je 70-91 centimetar, dok je teška 1600-2700 grama. U pojavi je dosta sličan puranima. Ima malenu glavu, duge snažne crvene noge, te dugi  i široki rep. Uglavnom je tamno-smeđe boje, s bijelim pjegama na vratu i prsima. Na glavi ima žbunastu ćubu, a gola koža oko oka je plavkasto-siva, dok je podbradak blijedo-crvenkaste boje.

Podvrste 
Ima tri podvrste. To su:
 Penelope purpurascens purpurascens - živi u Meksiku, Hondurasu i Nikaragvi.
 Penelope purpurascens aequatorialis - živi na jugu Hondurasa i Nikaragve, na sjeveroistoku Kolumbije i jugoistoku Ekvadora.
 Penelope purpurascens brunnescens - živi na sjeveru Kolumbije i istoku Venecuele.

Izvori 

 Hilty,  Birds of Venezuela, 
 Stiles and Skutch,  A guide to the birds of Costa Rica  

Cracidae